LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS STATYBOS LEIDIMŲ IR STATYBOS VALSTYBINĖS PRIEŽIŪROS INFORMACINĖS SISTEMOS „INFOSTATYBA“ PERTVARKYMO IR LIETUVOS RESPUBLIKOS APLINKOS MINISTRO 2004 M. RUGSĖJO 27 D. ĮSAKYMO NR. D1-502 „DĖL LIETUVOS RESPUBLIKOS STATYBOS LEIDIMŲ IR STATYBOS VALSTYBINĖS PRIEŽIŪROS INFORMACINĖS SISTEMOS „INFOSTATYBA“ NUOSTATŲ PATVIRTINIMO“ PAKEITIMO

2024 m. lapkričio 18 d. Nr. D1-390

Vilnius

Vadovaudamasis Lietuvos Respublikos valstybės informacinių išteklių valdymo įstatymo 24 straipsnio 2 dalies 2 punktu:

1. Pertvarkau Lietuvos Respublikos statybos leidimų ir statybos valstybinės priežiūros informacinę sistemą „Infostatyba“ pakeisdamas informacinės sistemos pagrindinę tvarkytoją.

2. Pakeičiu Lietuvos Respublikos aplinkos ministro 2004 m. rugsėjo 27 d. įsakymą Nr. D1-502 „Dėl Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ nuostatų patvirtinimo“:

2.1. Pakeičiu nurodytą įsakymą ir jį išdėstau nauja redakcija (Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ nuostatai nauja redakcija nedėstomi):

„LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS STATYBOS LEIDIMŲ IR STATYBOS VALSTYBINĖS PRIEŽIŪROS INFORMACINĖS SISTEMOS „INFOSTATYBA“ NUOSTATŲ PATVIRTINIMO

Vadovaudamasis Lietuvos Respublikos valstybės informacinių išteklių valdymo įstatymo 25 straipsnio 1 dalimi, 27 straipsnio 1 dalies 1 punktu bei Lietuvos Respublikos statybos įstatymo 53 straipsnio 1 dalimi:

1. T v i r t i n u Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ nuostatus (pridedama).

2. S k i r i u Lietuvos Respublikos aplinkos ministeriją Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ valdytoja ir šios sistemos duomenų valdytoja.“

2.2. Pakeičiu nurodytu įsakymu patvirtintus Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ nuostatus:

2.2.1. Pakeičiu 1 punktą ir jį išdėstau taip:

„1. Lietuvos Respublikos statybos leidimų ir statybos valstybinės priežiūros informacinės sistemos „Infostatyba“ nuostatai (toliau – Nuostatai) reglamentuoja šios sistemos (toliau – Informacinė sistema) steigimo teisinį pagrindą, Informacinės sistemos ir asmens duomenų tvarkymo tikslus, uždavinius, funkcijas, organizacinę, informacinę ir funkcinę struktūras, duomenų teikimą ir naudojimą, duomenų saugą, Informacinės sistemos finansavimo, atnaujinimo, pertvarkymo ir likvidavimo sąlygas ir tvarką.“

2.2.2. Pakeičiu 3.3.1 papunktį ir jį išdėstau taip:

„3.3.1. Informacinių sistemų steigimo, kūrimo, atnaujinimo, pertvarkymo ir likvidavimo tvarkos aprašas, patvirtintas Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“ (toliau – Tvarkos aprašas);“.

2.2.3. Pripažįstu netekusiu galios 3.3.2 papunktį.

2.2.4. Pakeičiu 3.3.3 papunktį ir jį išdėstau taip:

„3.3.3. Kibernetinio saugumo reikalavimų aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (toliau – Kibernetinio saugumo reikalavimų aprašas);“.

2.2.5. Pakeičiu 3.3.4 papunktį ir jį išdėstau taip:

„3.3.4. Valstybės informacinių išteklių svarbos vertinimo tvarkos aprašas, patvirtintas Lietuvos Respublikos Vyriausybės 2024 m. gegužės 15 d. nutarimu Nr. 349 „Dėl Lietuvos Respublikos valstybės informacinių išteklių valdymo įstatymo įgyvendinimo“;“.

2.2.6. Pakeičiu 9 punktą ir jį išdėstau taip:

„9. Informacinės sistemos valdytoja ir duomenų valdytoja – Lietuvos Respublikos aplinkos ministerija.“

2.2.7.	Pakeičiu 10 punktą ir jį išdėstau taip:

„10. Informacinės sistemos pagrindinė tvarkytoja ir duomenų tvarkytoja – viešoji įstaiga Statybos sektoriaus vystymo agentūra.“

2.2.8.	Pakeičiu 11 punkto pirmąją pastraipą ir ją išdėstau taip:

„11. Informacinės sistemos tvarkytojai ir duomenų tvarkytojai:“.

2.2.9.	Pakeičiu 11.6 papunktį ir jį išdėstau taip:

„11.6. Valstybės skaitmeninių sprendimų agentūra;“.

2.2.10.	Papildau 11.7 papunkčiu:

„11.7. Valstybinė teritorijų planavimo ir statybos inspekcija prie Aplinkos ministerijos.“

2.2.11.	Pakeičiu 14.3 papunktį ir jį išdėstau taip:

„14.3. organizuoja ir (ar) įgyvendina Informacinės sistemos tobulinimą, priežiūrą, atnaujinimą, pertvarkymą ir kontroliuoja jų vykdymą;“.

2.2.12.	Pakeičiu 16.2.2 papunktį ir jį išdėstau taip:

„16.2.2. imasi visų asmens duomenų saugos priemonių, kurių reikalaujama pagal Reglamento 32 straipsnį – techninėmis ir organizacinėmis priemonėmis užtikrina duomenų saugą, tvarkomų asmens duomenų konfidencialumą, vientisumą ir prieinamumą, apsaugą nuo netyčinio arba neteisėto sunaikinimo, praradimo, pakeitimo, atskleidimo be leidimo ar neteisėtos prieigos prie jų ir nuo bet kokio kito neteisėto tvarkymo, taip pat saugų duomenų perdavimą elektroninių ryšių tinklais, Informacinės sistemos valdytojo prašymu per nurodytą terminą pateikia reikalingą informaciją, įrodančią, kad tokios priemonės taikytos;“.

2.2.13.	Papildau 16.2.7 papunkčiu:

„16.2.7. tvarko asmens duomenis tik pagal asmens duomenų valdytojo raštu pateiktus nurodymus, įskaitant susijusius su asmens duomenų perdavimu trečiajai valstybei ar tarptautinei organizacijai, išskyrus atvejus, kai tai daryti reikalaujama pagal Europos Sąjungos arba Lietuvos Respublikos teisės aktus, kurie yra taikomi duomenų tvarkytojui; tokiu atveju duomenų tvarkytojas, prieš pradėdamas tvarkyti duomenis, apie tokį teisinį reikalavimą praneša duomenų valdytojui, išskyrus atvejus, kai pagal Europos Sąjungos ar Lietuvos Respublikos teisės aktus tai pranešti draudžiama siekiant apsaugoti viešąjį interesą;“.

2.2.14.	Pakeičiu 20.2 papunktį ir jį išdėstau taip:

„20.2. viešoji įstaiga Statybos sektoriaus vystymo agentūra, teikianti Georeferencinio pagrindo kadastro (valdytoja – Aplinkos ministerija), Topografijos ir inžinerinės infrastruktūros informacinės sistemos (valdytoja – Aplinkos ministerija), TPS „Vartai“ (valdytoja – Aplinkos ministerija), Lietuvos Respublikos teritorijų planavimo dokumentų registro (valdytoja – Aplinkos ministerija) duomenis, taip pat pirminius, nekaupiamus valstybės informacinėse sistemose ar registruose, išduotų statybos techninės veiklos pagrindinių sričių vadovų, teritorijų planavimo vadovų, statinių projektuotojų, statybos rangovų, projekto ar statinio ekspertizės rangovų kvalifikacijos atestatų ir teisės pripažinimo dokumentų duomenis, informaciją;“.

2.2.15.	Pripažįstu netekusiu galios 20.3 papunktį.

2.2.16.	Pripažįstu netekusiu galios 20.4 papunktį.

2.2.17.	Pripažįstu netekusiu galios 20.7 papunktį.

2.2.18.	Pakeičiu 23.1.1 papunktį ir jį išdėstau taip:

„23.1.1. fizinio asmens vardas, pavardė, asmens kodas, korespondencijos adresas;“.

2.2.19.	Pakeičiu 23.3.4 papunktį ir jį išdėstau taip:

„23.3.4. statytojo (-ų) duomenys (fizinio asmens vardas, pavardė, asmens kodas, gyvenamosios vietos adresas ar juridinio asmens pavadinimas, teisinė forma, kodas, buveinės adresas, telefono ryšio numeris, elektroninio pašto adresas);“.

2.2.20.	Pakeičiu 23.3.18 papunktį ir jį išdėstau taip:

„23.3.18. statinio (-ių), patalpos (-ų) duomenys (unikalus numeris, pavadinimas, buvęs pavadinimas, būsimas pavadinimas, adresas, statybos rūšis, pagrindinės naudojimo paskirties grupė, paskirtis, buvusi paskirtis, būsima paskirtis, monofunkcinio arba polifunkcinio pastato požymis, kategorija, buvusi kategorija, būsima kategorija, statinių tipai, žemės sklypo kadastrinis numeris, adresas, koordinatės, statinių išdėstymo žemės sklype su gretima urbanistine aplinka vizualizacija (kai ji parengta), kadastro duomenų nustatymo data, kadastrinius matavimus atlikusio matininko vardas, pavardė, matininko kvalifikacijos pažymėjimo numeris, laikinojo statinio naudojimo terminas (jo nugriovimo termino pabaiga), ar pastatas atnaujinamas (modernizuojamas), ar pasinaudojama galimybe įteisinti savavališką statybą, insoliacijos laikas);“.

2.2.21. Pakeičiu 23.7.1.3 papunktį ir jį išdėstau taip:

„23.7.1.3. statytojo (-ų) duomenys (vardas, pavardė ar pavadinimas, asmens kodas ar juridinio asmens kodas, juridinio asmens adresas, elektroninio pašto adresas, telefono ryšio numeris);“.

2.2.22. Pakeičiu 23.7.1.4 papunktį ir jį išdėstau taip:

„23.7.1.4. statinio duomenys (pavadinimas, statybos rūšis, statinio paskirtis, paskirties grupė (-ės), kategorija, unikalus numeris, žemės sklypo, kuriame yra šis statinys, kadastro numeris, adresas);“.

2.2.23. Pakeičiu 23.7.1.5 papunktį ir jį išdėstau taip:

„23.7.1.5. statinio ekspertizės rangovo duomenys (fizinio asmens vardas ir pavardė, asmens kodas ar juridinio asmens pavadinimas, buveinės adresas, elektroninio pašto adresas, telefono ryšio numeris, atestato numeris;“.

2.2.24. Papildau 23.7.1.6 ir 23.7.1.7 papunkčiais:

„23.7.1.6. ekspertizės akto kopija (pridedamas dokumentas);

23.7.1.7. dokumento, patvirtinančio, kad statinio (jo dalies) ekspertizės rangovas yra apsidraudęs atsakomybės privalomuoju draudimu, kopija (pridedamas dokumentas);“.

2.2.25. Pakeičiu 23.7.2.3 papunktį ir jį išdėstau taip:

„23.7.2.3. statytojo (-ų) duomenys (fizinio asmens vardas, pavardė, asmens kodas ar juridinio asmens pavadinimas, kodas, juridinio asmens adresas, elektroninio pašto adresas, telefono ryšio numeris);“.

2.2.26. Papildau 23.7.2.8 papunkčiu:

„23.7.2.8. dokumento, patvirtinančio, kad statinio projekto (jo dalies) ekspertizės rangovas yra apsidraudęs atsakomybės privalomuoju draudimu, kopija (pridedamas dokumentas);“.

2.2.27. Papildau 25.2.3 papunkčiu:

„25.2.3. susisiekimo komunikacijų ir inžinerinių tinklų savininkų, valdytojų ar naudotojų išvadų registravimas;“.

2.2.28. Pakeičiu 25.11.1 papunktį ir jį išdėstau taip:

„25.11.1. statinių projektus tikrinančių institucijų informavimas apie pateiktus tikrinti statinių projektus ir pranešimus apie statybos pradžią;“.

2.2.29. Pakeičiu 28.2 papunktį ir jį išdėstau taip:

„28.2. prisijungimo sąlygų, specialiųjų reikalavimų, statybą leidžiančių dokumentų, deklaracijų apie statybos užbaigimą, statybos užbaigimo aktų, rangovo ir pagrindinių statybos sričių vadovų pasamdymo ar paskyrimo duomenys (dokumento tipas, registracijos data, numeris, statinio adresas, būsena ir dokumentą išdavusio subjekto pavadinimas);“.

2.2.30. Papildau 28.4 papunkčiu:

„28.4. užregistruoto pranešimo apie statybos pradžią duomenys (statytojo (-ų) (išskyrus fizinio asmens) duomenys, statybos sklypo (teritorijos) adresas, statinio projekto pavadinimas, techninio darbo projekto (kai rengiama dviem etapais) arba statinio projekto (kai rengiama vienu etapu) sklypo sutvarkymo ir architektūrinė dalys. Jei sklypo sutvarkymo ir architektūrinė dalys neišskirtos, paskelbiamas visas techninis darbo projektas (kai rengiama dviem etapais) arba statinio projektas (kai rengiama vienu etapu). Draudžiama skelbti asmens duomenis, nurodytus Statybos įstatymo 272 straipsnio 7 dalyje.“

2.2.31. Pakeičiu 29 punktą ir jį išdėstau taip:

„29. Statinių projektus tikrinančios ir įgaliotos jiems pritarti ar nepritarti institucijos yra asmens duomenų gavėjos. Iš Informacinės sistemos gaunamų asmens duomenų, informacijos gavėjais taip pat laikomi Informacinės sistemos duomenų, informacijos gavėjai pagal pasirašytas duomenų, informacijos gavimo ir teikimo sutartis.“

2.2.32. Pripažįstu netekusiu galios 41.4 papunktį.

2.2.33. Pakeičiu VIII skyriaus pavadinimą ir jį išdėstau taip:

„VIII SKYRIUS

INFORMACINĖS SISTEMOS atnaujinimas, pertvarkymas IR LIKVIDAVIMAS“.

2.2.34. Pakeičiu 46 punktą ir jį išdėstau taip:

„46. Informacinė sistema atnaujinama, pertvarkoma ir likviduojama Valstybės informacinių išteklių valdymo įstatymo ir Tvarkos aprašo nustatyta tvarka.“

3. N u s t a t a u, kad šio įsakymo 1 punktas, 2.2.7, 2.2.10, 2.2.14–2.2.17 papunkčiai įsigalioja 2024 m. gruodžio 1 d.

Laikinai einantis aplinkos ministro pareigas	Simonas Gentvilas